|  |  |  |
| --- | --- | --- |
| ที่ มท ๐๘๑๙.๓/ว |  | กรมส่งเสริมการปกครองท้องถิ่น  ถนนนครราชสีมา เขตดุสิต กทม. ๑๐3๐๐ |

ตุลาคม ๒๕๖4

เรื่อง ขอส่งแนวทางการป้องกันเชื้อโควิด 19 สำหรับเจ้าหน้าที่และอาสาสมัครปศุสัตว์

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมควบคุมโรค ด่วนที่สุด ที่ สธ 0410.10/ว 2544

ลงวันที่ 20 ตุลาคม 2564 จำนวน ๑ ชุด

ด้วยกรมควบคุมโรคแจ้งว่า ปัจจุบันโรคติดเชื้อไวรัสโคโรนา 2019 ยังคงเป็นโรคระบาด  
ที่ยังต้องมีการควบคุมและต้องปฏิบัติตามมาตรการของกระทรวงสาธารณสุข และตามมติการประชุมคณะอนุกรรมการด้านการเฝ้าระวัง ป้องกันควบคุม และดูแลรักษาโรคพิษสุนัขบ้าในคน ครั้งที่ 1/2564 ภายใต้โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จเจ้าฟ้าฯ กรมพระศรีสวางควัฒน วรขัตติยราชนารี มอบหมายให้กระทรวงสาธารณสุข โดยกรมควบคุมโรค มีหนังสือชี้แจงแนวทาง Universal Prevention for COVID-19 เพื่อเป็นแนวทางในการปฏิบัติงานของเจ้าหน้าที่และอาสาสมัครปศุสัตว์ในช่วงการระบาดของโรคติดเชื้อไวรัสโคโรนา 2019

กรมส่งเสริมการปกครองท้องถิ่น ขอความร่วมมือจังหวัดแจ้งแนวทางการป้องกันเชื้อโควิด 19 สำหรับเจ้าหน้าที่และอาสาสมัครปศุสัตว์แก่องค์กรปกครองส่วนท้องถิ่นทราบและถือเป็นแนวทางปฏิบัติต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองสาธารณสุขท้องถิ่น

กลุ่มงานป้องกันโรคติดต่อ

โทรศัพท์ ๐ ๒๒๔๑ ๗๒๒๕

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)